skside_sh_wmf

|  |  |
| --- | --- |
| Møtereferat | **Oppvekst og levekår**  St. Svithun skole  Postadr.: Postboks 8069 Forus, 4068 Stavanger  Besøksadr.: Vikedalsgt 11  Telefon: 51505150  E-post: [stsvithun.skole@stavanger.kommune.no](mailto:stsvithun.skole@stavanger.kommune.no)  www.stavanger.kommune.no  Org.nr.: NO 964 965 226 |

|  |  |  |
| --- | --- | --- |
| Gruppe: | **Driftsstyre** | |
| Møtested: | **Personalrom** | |
| Møtedato/ -tid: | **12.3.201, klokken 17.30** | |
| Møteleder | Torstein Plener | Referent: Vibeke Vikse |
| Deltakere: | Torstein Plener, Terje Halvorsen, Are H. Braaten, Hanne Solberg, Ann Elin Piel, Annette Kvalsund, Nicholas Gotrik | |
| Forfall: | Borgar Brekke | |
| Kopi til: | Ole Kristian Lie, Bent Inge Ask, Bjarne Birkeland | |

|  |  |  |
| --- | --- | --- |
| REFERANSE | JOURNALNR | DATO |
| vv |  | 14.03.2018 |

| **Sak nr.:** |  | **Ansvar** |
| --- | --- | --- |
| 13-2018 | Godkjenning av innkalling og saksliste  Vedtak: Innkalling og saksliste godkjennes | |
| 14-2018 | Godkjenning av referat fra møte  Vedtak: Referat godkjennes | |
| 15-2018 | Saker under eventuelt   * Trygg skolevei * Web Untis | |
| 6/2018-2 | Regnskap for 2017  Skolens forbruk for 2017 var 94,09 %. Dette ligger under det som skolen styrte mot. I forbindelse med ekstra overføring vår 2017 vedtok driftsstyret at disse midlene skulle gå til større investeringer (bl.a. innkjøp av Chromebook på 10. trinn, stoler/pulter i klasserom, læreverk, generelle investeringer osv.,). Skolen tilsatte i tillegg to ekstra lærere ut budsjettåret 2017 for å styrke tettheten i klassene i matte, norsk og engelsk. Da skolen ved oppstart av nytt skoleår fikk noen langtidssykemeldte lærer ble disse to satt inn for å ivareta undervisningen i aktuelle klasser/grupper. Det lyktes ikke skolen i løpet av høsten 2017 å få tak i kvalifiserte lærere for å dekke opp disse to ekstra tilsetningene. Se for øvrig orientering til driftsstyret høst 2017 – sak 31-2017.  Vedtak: Saken tas til orientering | |
| 16-2018 | Budsjett 2018  Gjennomgang av budsjettet på møtet.  Skolen har for 2018 fått tildelt et budsjett på 25 109 000,- Budsjettet for 2017 var på 23 480 000. Økningen fra 2017 til 2018 skyldes en elevtallsøkning på skolen, samt styrking av ressurstildelingen for ungdomstrinnet.  Lønnsbudsjettet utgjør ca. 95 % av skolens totale budsjett. Skolens driftsbudsjett er på 716 000,- en økning på 34 000 fra 2017. For 2018 er også IKT-midler inne i budsjettet, noe som tidligere har kommet som en egen tildeling. Skolens mindreforbruk fra 2017 legges inn i månedlige beløp gjennom 2018. En del av fjorårets mindreforbruk går til å dekke personalseminar høst 2018 (jf. sak 21-2017), ytterlige beløp går til drift (investeringer). Disponering av disse midlene tas lenger ute i budsjettåret 2018.  Vedtak: Budsjettet vedtas i tråd med skolens forslag | |
| 17-2018 | Stillingsbehov 2018/2019  St. Svithun får en elevtallsøkning høsten 2018 og øker fra 12 klasser skoleåret 2017/2018 til 14 klasser for skoleåret 2018/2019. Dette utgjør følgende bilde:  Sum lærertimer vår: 643,6  Sum lærertimer høst: 736,6  Årsverk lærere vår: 27,9  Årsverk lærere høst: 31,9  Dette innebærer en økning på 4 stillinger fra høsten 2018. Skolen går i gang med tilsettinger så snart søkebasen er åpnet, dette forventes å skje innen midten av mars 2018.  Vedtak: Saken tas til orientering | |
| 18-2018 | Status prosjekt inkluderende skolemiljø (vedlegg)  St. Svithun deltar i Udir sitt prosjekt «Inkluderende skolemiljø», med oppstart i januar 2018 og med avslutning i 2019. I Stavanger kommune deltar tre skoler og tre barnehager i dette prosjektet, og Stavanger kommune deltar i pulje 2. Skolen skal blant annet jobbe med å utvikle trygge og gode skolemiljø, regelverkshåndtering, lære mer om forebygging, avdekking og håndtering av mobbing. Skolene som deltar er med på felles samlinger nasjonalt og regionalt (hhv i regi av Udir og fylkesmannen), samt utviklingsarbeid på egen skole. Skolene som deltar er knyttet opp mot en lokal ressursperson, og i Stavanger kommune er det Frode Jøssang ved Lenden skole og ressurssenter som koordinerer samlinger og leder arbeidet i nettverket for skolene som deltar.  St. Svithun har i samarbeid med Frode Jøssang blitt enige om at vi i fase en har fokus på forebygging og hvordan man kan skape – og opprettholde – et trygt og godt skolemiljø for elevene. Relasjonsbygging lærer – elev er kjernekomponenten i dette og vi det er satt opp følgende underpunkt i dette arbeidet:  Økt kvalitet elevsamtalen  Utfordrende relasjoner  Kritiske situasjoner  Frode Jøssang vil delta på fellesmøter ved skolen med jevne mellomrom, før påske er hhv 26.2. og 5.3. satt av, og målet med fellesmøtet er at de skal ha form av lærende nettverk. Skolen har avsatt fellestid til dette prosjektet, samt arbeid med indikatorer fra Elevundersøkelsen (praktisk og variert undervisning med de underpunktene som kommer inn her).  Vedtak: Saken tas til orientering. SMU holdes løpende orientert om prosjektet. Sak lages og legges ut på skolens hjemmeside. | |
| 19-2017 | Informasjonssaker  Skolen:   * Jubileum, St. Svithun 100 år: Det er opprettet en egen arbeidsgruppe som jobber med jubileet. Markering i 17. mai tog 2018. Uke 15 i 2019 settes av til jubileumsuke og legges sammen med skolens solidaritetsaksjon. * Solidaritetsaksjon gjennomføres 25. april. Egen arbeidsgruppe jobber med dette. Åpent hus for foreldre, besteforeldre, venner osv. denne dagen mellom 16.30 og 19. Foreldre/foresatte på 8. trinn får skriv om de kan bidra med kaker til kaféen vår denne dagen. Skrivet distribueres via klassekontaktene. * Psykisk helse: Dager flyttes og legges opp mot verdensdagen for psykisk helse som er 10. oktober. Skolens foreløpige dager er 2.-3. oktober. Egen arbeidsgruppe jobber med program for disse dagene der målsetningen er å ha dette klart til sommeren 2018.   Elevråd:   * Kantine: Mye rot/griseri fra et mindretall av elevene. Kantinen stenges ikke, men skolen jobber direkte mot det mindretallet som ødelegger for flertallet. * Kantinekortet: Flertallet av elevene synes det er positivt, mens et mindretall ønsker kontant betaling. Fra april blir kantinen helt kontantfri, dette har bl.a. sammenheng med regnskap. * Det har vært en del tilfeller av stjeling på skolen den siste tiden, elever oppfordres til å ikke la verdisaker ligge fritt, eventuelt levere til lærere, eller ned i administrasjonen, for oppbevaring | |
| 20-2017 | Eventuelt   * Trygg skolevei: Behov for fotgjengerfelt i svingen ved Lyder Sagens gate og Niels Abels gate, dette er et uoversiktlig kryss der det har vært flere trafikkfarlige situasjoner. Politisk representant følger opp denne saken * Web Untis; fremdeles utfordringer med systemet. Rektor sjekker med IKT-ansvarlige på skolen hva status er i fht dette. | |

**Neste møte: 7.5.2018**

**Innleveringsfrist for saker til neste møte: 19.4.2018**

Torstein Plener Vibeke Vikse

Driftsstyreleder Rektor